MUNICIPIUL CRAIOVA
CONSILIUL LOCAL AL MUNICIPIULUI CRAIOVA
       HOTĂRÂREA NR.345
Privind modificarea Hotărârii Consiliului Local al Municipiului Craiova nr. 57/2010 referitoare la aprobarea Documentaţiei de avizare a lucrărilor de intervenţie pentru investiţia: “Amenajare şi revitalizare centrul istoric din municipiul Craiova - aria pilot”
 

 

 

            Consiliul Local al Municipiului Craiova, întrunit în şedinţa extraordinară din data de 20.09.2011;

           Având în vedere raportul nr.133384/2011 întocmit de Direcţia Elaborare şi Implementare Proiecte, prin care se propune modificarea Hotărârii Consiliului Local al Municipiului Craiova nr.57/2010 referitoare la aprobarea Documentaţiei de avizare a lucrărilor de intervenţie pentru investiţia: “Amenajare şi revitalizare centrul istoric din municipiul Craiova - aria pilot” şi raportul comisiei de specialitate a Consiliului Local al Municipiului Craiova nr.144/2011; 

           În conformitate cu prevederile Legii nr.273/2006 privind finanţele publice locale, modificată şi completată şi  Hotărârii Guvernului nr.28/2008 privind aprobarea conţinutului cadru al documentaţiei tehnico-economice, precum şi a structurii şi a metodologiei de elaborare a devizului general pentru obiective de investiţii şi lucrări de intervenţii, cu modificările şi completările ulterioare;
         În temeiul art.36 alin.2 lit.d coroborat cu alin.4 lit.d, art.45 alin.2 lit.e  şi art.61 alin.2 din Legea nr.215/2001, republicată, privind administraţia publică locală;                                         
  

           HOTĂRĂŞTE:  

          
Art.1.  Se aprobă modificarea art.1 din Hotărârea Consiliului Local al Municipiului Craiova nr.57/2010 şi va avea următorul conţinut:

  Art.1.  Se aprobă Documentaţia de avizare a lucrărilor de intervenţie pentru investiţia „Amenajare şi revitalizare Centrul istoric din Municipiul Craiova”, având următorii indicatori tehnico-economici: 
1. Valoarea totală                 76.023.578 lei (inclusiv TVA), reprezentand 17.797.031 Euro 

din care

construcţii + montaj (C+M)                 62.838.008 lei (inclusiv TVA), reprezentand 14.710.305 Euro 

Durata de execuţie - 19 luni

Capacităţi (în unităţi fizice şi valorice)                            

Suprafaţă totală străzi modernizate          23230 mp, din care:

Suprafaţă ocazional carosabilă                14286 mp

Suprafaţă trotuare                                     8944 mp

(1 Euro = 4,2717 lei)

Art.2.  Pe data prezenta hotărâre, îşi încetează efectele Hotărârea Consiliului Local al Municipiului Craiova nr. 473/2010.
Art.3.Primarul Municipiului Craiova, prin aparatul de specialitate:  Serviciul      Administraţie Publică Locală, Direcţia Elaborare şi Implementare Proiecte şi Direcţia Economico - Financiară  vor aduce la îndeplinire prevederile prezentei   hotărâri.
 

 
 
	PREŞEDINTE DE ŞEDINŢĂ,
	CONTRASEMNEAZĂ,

	
	SECRETAR,

	Teodor Nicuşor SAS
	Nicoleta MIULESCU


MUNICIPIUL CRAIOVA

PRIMĂRIA MUNICIPIULUI CRAIOVA

DIRECŢIA ELABORARE ŞI IMPLEMENTARE PROIECTE

SERVICIUL PROIECTE ŞI PROGRAME DE DEZVOLTARE

Nr.  133384/15.09.2011

                                                                          Se aprobă,

                                                                          Primar,

                                                                             Antonie Solomon                                                                  
RAPORT

privind modificarea HCL 57/2010 pentru aprobarea Documentaţiei de avizare a lucrarilor de interventie pentru investitia “Amenajare si revitalizare centrul istoric din municipiul Craiova”
Obiectivul de investiţii “Amenajare şi revitalizare centrul istoric al municipiului Craiova” este propus pentru finanţare în cadrul Programului Operational Regional, Axa prioritară 1 - Sprijinirea dezvoltării durabile a oraşelor - potenţiali poli de creştere, Domeniul de intervenţie nr.1 - Reabilitarea infrastructurii urbane şi îmbunătăţirea serviciilor, inclusiv transportul urban, obiectivul strategic nr. 5: ,,Cresterea atractivitatii Polului de crestere Craiova prin valorificarea potentialului natural si turistic al acestuia  prin conservarea si promovarea identitatii locale si mostenirii sale cultural-istorice”.

Consiliul Local al Municipiului Craiova a aprobat prin HCL nr. 57/11.02.2010, modificată ulterior prin HCL nr. 473/16.12.2010, Documentatia de avizare a lucrarilor de interventie pentru investitia ’’Amenajare si revitalizare Centrul Istoric din municipiul Craiova”, întocmită de S.C. PROIECT S.A. CRAIOVA, cu principalii indicatori tehnico-economici: 

Valoare totala a investitiei : 80.893.240 lei (inclusiv TVA), reprezentand 18.958.700 Euro la un curs de 1Euro = 4,2668 lei din data de 20.09.2010

Din care C+M: 67.128.393 lei (inclusiv TVA), reprezentand 15.732.726 Euro

la un curs de 1Euro = 4,2668 lei din data de 20.09.2010

Durata de executie = 19 luni




-  Capacitati (in unitati fizice si valorice)                            

   


-  Lungimi strada                             1.922 ml

   


-  Suprafata modernizata totala       23.915 mp, din care:

Suprafata carosabila                    16.615 mp

Suprafata trotuare                         7.300 mp

Suprafata spatii verzi                    1.254 mp

Lungimi piste biciclete                     965 ml

Lungimi conducte apă                   3.025 ml

Lungimi conducte canalizare        3.592 ml

Proiectul cu documentaţia astfel aprobată a fost depus în data de 5 ianuarie 2011 la ADR SV Oltenia în vederea evaluării. În urma verificării conformităţii administrative şi a eligibilităţii, proiectul a fost declarat neeligibil, principala motivaţie fiind faptul că pentru o parte din suprafeţele de teren ce vor face obiectul intervenţiilor nu au fost prezentate documente care să ateste dreptul de proprietate. Drept urmare, cererea de finaţare a proiectului a fost retrasă. 

Ulterior, in cursul anului 2011 au fost finalizate documentatiile cadastrale pentru majoritatea strazilor ce fac obiectul proiectului, fapt pentru care a fost solicitat proiectantului refacerea documentatiei de proiectare conform suprafetelor reiesite din extrasele de carte funciara. De asemenea, din proiect a fost exclus Bazarul Craiovei, a carui documentaţie cadastrală pentru intabularea dreptului de proprietate a fost respinsă de Oficiul de Cadastru şi Publicitate Imobiliară pentru faptul că Bazarul Craiovei nu figurează în H.G. nr 141/2008 care aprobă inventarul bunurilor care aparţin domeniului public al Municipiului Craiova. 

Ca urmare a modificării documentaţiei de proiectare pentru obiectivul de investiţii sus menţionat, se modifică în mod corespunzător indicatorii aprobaţi anterior.

Date fiind cele prezentate anterior şi în conformitate cu:

- art. 36, alin.(4), lit. (d) din Legea nr. 215/2001, privind administraţia publică locală, republicată, cu modificările şi completările ulterioare 

- art. 44, alin.(1) din Legea 273/29.06.2006 privind finanţele publice locale, modificată şi completată

- H.G. nr. 28/2008, privind aprobarea conţinutului-cadru al documentaţiei tehnico-economice aferente investiţiilor publice,

propunem Consiliului Local al Municipiului Craiova aprobarea Documentaţiei de avizare a lucrărilor de intervenţie ce are ca obiect “Amenajare şi revitalizare Centrul Istoric din municipiul Craiova”, ce constituie Anexă la prezentul raport, cu următorii indicatori tehnico–economici:

Valoare totala a investitiei : 76.023.578 lei (inclusiv TVA), reprezentand 17.797.031 Euro la un curs de 1 Euro = 4,2717 lei din data de 15.07.2011,

din care C+M: 62.838.008 lei (inclusiv TVA), reprezentand 14.710.305 Euro la un curs de 1 Euro = 4,2717 lei din data de 15.07.2011

Durata de executie = 19 luni
-  Capacitati (in unitati fizice si valorice)                            

Suprafaţă totală străzi modernizate       23230 mp, din care:

Suprafata ocazional carosabila          14286 mp

Suprafata trotuare                                 8944 mp

Pe cale de consecinţă, se modifică în mod corespunzător Hotărârea Consiliului Local nr. 57/11.02.2010.
	Director executiv,
	Sef Serviciu,

	Dorina Predus
	Mihai Fetoiu

	
	

	
	Intocmit,


                                                                         insp. Elena Petrişor

